《雨馆偶成》
明代·陶安

山中三日雨，榻上一毡寒。
野暝云吞树，溪回雪舞湍。
孤飞迷白鸟，数点淡苍峦。
闭户空林下，萧条意强宽。

作者简介：（1315—1371）明太平府当涂人，字主敬。元顺帝至正四年举人。授明道书院山长，避乱家居。朱元璋取太平，安出迎，留参幕府，任左司员外郎。洪武元年任知制诰兼修国史，寻出任江西行省参知政事，卒官。有《陶学士集》。